

На основу члана 38. став 1. алинеја два Статута Завода за културу војвођанских Русина и Одлуке о финансијском плану Завода за културу војвођанских Русина број 57-4/18 од 14.02.2018. године Управни одбор Завода за културу војвођанских Русина, на 9. седници одржаној 11.05.2018. године расписује

**КОНКУРС**

за суфинансирање програма и пројеката очувања, неговања, презентације и развоја културе и уметности русинске заједнице у Републици Србији

Конкурс се односи на програме/пројекте из следећих области:

1. програме очувања и неговања нематеријалног културног наслеђа русинске заједнице
2. програме савременог уметничког стваралаштва русинске заједнице чија је реализација предвиђена у 2018. години.

Укупан износ средстава планиран за ове намене, у складу са Одлуком о финансијском плану Завода за културу војвођанских Русина за 2018. годину износи 1.450.000,00 динара. Од укупног износа средстава по Одлуци УО број 107-1/18 од 14.05.2018. године 1.000.000,00 динара се опредељује за Програме очувања и неговања нематеријалног културног наслеђа русинске заједнице, а 450.000,00 за Програме савременог уметничког стваралаштва русинске заједнице.

Приоритети суфинансирања пројеката по областима:

1. За ПРОГРАМЕ ОЧУВАЊА И НЕГОВАЊА НЕМАТЕРИЈАЛНОГ КУЛТУРНОГ НАСЛЕЂА РУСИНСКЕ ЗАЈЕДНИЦЕ
* програми и активности музичко и музичко-сценског наступа и плесa[[1]](#footnote-0) (снимање ауторског материјала, радионице, припреме за учешће на манифестацијама, концертима, изложбама, фестивалима[[2]](#footnote-1))
* међурегионална сарадња и гостовања у иностранству у оквиру овог проґрама
* истраживања, сакупљања, обраде, очувања и презентације културне баштине русинске заједнице који се реализују у сарадњи са стручним удружењима и институцијама
1. За ПРОГРАМЕ САВРЕМЕНОГ УМЕТНИЧКОГ СТВАРАЛАШТВА РУСИНСКЕ ЗАЈЕДНИЦЕ
* разни програми и активности у култури у оквиру позоришног стваралаштва и интерпретације (позоришне представе, радионице, учешће на фестивалима[[3]](#footnote-2))
* музичко и музичко-сценско стваралаштво и плес (снимање ауторског материјала, радионице, учешће на фестивалима)
* ликовно и примењено стваралаштво (радионице, учешће на фестивалима, колонијама)
* видео, мултимедијално и дигитално стваралаштво (снимање ауторског материјала, изложбе, радионице)
* међурегионална сарадња и гостовања у иностранству у оквиру алинеја 1-4 овиг програма
* истраживања, сакупљања, обраде, очувања и презентације савременоґ уметничког стваралаштва русинске заједнице који се реализују у сарадњи са стручним удружењима и институцијама

**Конкурс за све наведене области отворен je од 14. маја до 01. јуна 2018. године.**

ОПШТИ УСЛОВИ КОНКУРСА:

Право учешћа на овом конкурсу имају:

1. удружења у култури, установе културе, друга правна лица и остали субјекти у култури са седиштем на територији АП Војводине, чије је основна или претежна област делатности култура;
2. чија је пријава поднета у року који је утврђен Конкурсом;
3. који су поднели комплетну конкурсну документацију.

О избору пројеката по расписаном Конкурсу одлучује стручна комисија за избор пројеката које образује Завод за културу војвођанских Русина.

Финансирање пројеката вршиће се у складу са расположивим буџетским средствима. Након што Комисија за обе области одлучи о избору пројеката за суфинансирање, Одлуку потврђује Управни одбор Завода за културу војвођанских Русина. Након коначности одлуке, Завод закључује уговоре о суфинансирању реализације пројеката са подносиоцима пријава изабраних пројеката

КРИТЕРИЈУМИ ЗА ОЦЕНУ ПРОЈЕКАТА:

Критеријуми на основу којих ће се оцењивати пројекти пријављени на Конкурс утврђени су чланом 9. и чланом 10. Правилника о начину, критеријумима и мерилима за суфинансирање програма и пројеката очувања, неговања, презентације и развоја културе и уметности русинске заједнице у Републици Србији (видети на [www.zavod.rs](http://www.zavod.rs))

ДОКУМЕНТАЦИЈА

На званичној интернет страни Завода за културу војвођанских Русина [www.zavod.rs](http://www.zavod.rs), могу се преузети **Пријавни образац** неопходан за учешће на конкурсу, као и **Образац за наративни извештај** о реализацији пројекта и **Образац за финансијски извештај**, који се подносе након завршетка пројекта/програма.

Уз пријаву такође је потребно доставити:

1. **Фотокопију Решења о регистрацији** подносиоца пријаве код надлежног органа;
2. **Фотокопију Потврде о пореском идентификационом броју (ПИБ)**;
3. званичан **доказ о рачуну у банци** (фотокопија уговора о отварању рачуна, извод оверен од стране апликанта или фотокопију картона депонованих потписа овлашћених лица за рачун у банци);
4. **Биографију** координатора/ке пројекта;
5. **Биографије** стручних сарадника/ца.

ПРИЈАВЉИВАЊЕ

1. Пријаве на Конкурс се подносе искључиво на образцу који се може наћи на интернет страници Завода за културу војводђанских Русина [www.zavod.rs](http://www.zavod.rs), или добити у просторијама Завода, Футошка 2/3, Нови Сад.
2. Пријаве се у једном примерку подносе лично или се шаљу поштом на адресу:

*Завод за културу војводђанских Русина*

*Футошка 2/3*

*Нови Сад*

1. На коверти мора јасно да буде назначено: *Конкурс за суфинансирање програма и пројеката очувања, неговања, презентације и развоја културе и уметности русинске заједнице у Републици Србији*
2. Пријаве се достављају **од 14. маја до 01. јуна 2018. године**

РЕЗУЛТАТИ КОНКУРСА

Резултати овог конкурса ће бити обjављени на званичној интернет страни Завода за културу војвођанских Русина, најкасније 15 дана од дана завршетка подношења пријава.

**ВАЖНE НАПОМЕНE**:

* Везано за наменско коришћење додељених буџетских средстава, посебно наглашавамо да трошкови пројекта МОРАЈУ бити:
* неопходни за спровођење активности и да су усаглашени са принципима законитости и економичног финансијског управљања што се нарочито односи на вредност уложеног новца и делотворност трошкова (добијања правих вредности за уложени новац);
* стварни трошкови подносиоца пријаве или његових партнера током периода реализације пројекта;
* евидентирани током реализације пројекта, у обрачунима или пореским документима подносиоца пријаве или његових партнера, те да су препознатљиви и проверљиви, и подржани оригиналном документацијом на основу чијих копија се правдају Заводу за културу војвођанских Русина.
* У оквиру овог конкурса **неприхватљиви трошкови** Подносиоца пријаве су:
	+ дугови и покривање губитака или дуговања
	+ трошкови репрезентације
	+ трошкови коришћења службеног телефона
	+ пристигле пасивне камате
	+ ставке које се већ финансирају из других пројеката
	+ куповина земљишта или некретнина
	+ трошкови закупа пословног простора
	+ трошкови електричне енергије
	+ трошкови грејања
	+ трошкови осигурања пословног простора
	+ трошкови одржавања веб сајта
	+ трошкови банкарских провизија
* Следећа врста трошкова **прихватљива је искључиво уколико су неопходни за реализацију пројекта**, што се мора одразити кроз планиране активности:
	+ мањи инвестициони трошкови (кречење, сређивање пословног простора)
	+ трошкови мањих поправка-монтажа
	+ трошкови канцеларијског материјала
	+ Трошкови набавке опреме (музички инструменти, ношња, у изузетним случајевима рачунар, штампач)
	+ трошкови коришћења интернета
	+ трошкови ангажовања књиговодствених агенција

Неблаговремене и недопуштене пријаве биће одбачене.

Конкурсни материjал се не враћа.

Додатне информациjе се могу добити у Заводу за културу војвођанских Русина сваког радног дана од 14.00 до 16.00 часова на 021/548-421, као и на мејл: zavod.rusini@gmail.com

1. Обухвата хорско и июворно певање, фолклор, народне и тамбурашке оркестре. [↑](#footnote-ref-0)
2. Учешће на фестивалима: Хорски фестивал “Карпати” у Врбасу, Фестивал фолклора “Куцурска жетва” у Куцури, Фестивал тамбурашких и народних оркестара “Мелодије руског двора” у Шиду, Фестивал изворног певања “Нек се не заборави” у Ђурђеву [↑](#footnote-ref-1)
3. Учешће на Драмском меморијалу “Петро Ризнич Ђађа”, Фестивалу малих сценских форми “Ђура Папгаргаји” [↑](#footnote-ref-2)